Merete Pryds Helle har desuden skrevet en række mindre højlitterære værker, der er henvendt mod et bredere publikum, både i form af ungdomsromaner som ''Ude og vende'', børnebøger som ''Måneprinsessen'' og krimier. Krimierne er skrevet i samarbejde med Pryds Helles mand Morten Søndergaard og er udgivet under [[pseudonym]]et '''''Liv Mørk'''''. Disse "brede" udgivelser lader sig dog ikke adskille fra resten af forfatterskabet, og mange af de temaer der er beskrevet ovenover er også at finde i her, f.eks. i romanen ''Næsten Levende'', som udviser både den sædvanlige interesse for det historiske og for legen med genrer. Romanen bliver således præsenteret som en "slægtskrimi", dvs. en krimi, hvis handling udspiller sig over 3 generationer, fra [[første verdenskrig]] i [[Japan]] over [[Benito Mussolini|Mussolinis]] Italien til dagens Danmark. Pseudonymet og karakteren Liv Mørk er ligeledes også blevet videreudviklet, og stod bl.a. som forfatter for iPad-romanen ''Begravelsen''<ref name=politiken />.
Levende_personer Personbillede_savnes Litteratur Historie Foreninger Organisationer